PolyAgent/wiki_georgian_en_parallel_20231101 huggingface dataset:
ცეტინიე

ცეტინიე — ჩერნოგორიის ისტორიული და კულტურული ცენტრი. დააარსა თავადმა ივან ჩერნოევიჩმა 1482 წელს.
მოსახლეობა
2003 წლის აღწერის მონაცემებით, ცეტინიეს მუნიციპალიტეტში ცხოვრობდა 18 482 ადამიანი, აქედან ქალაქ ცეტინიეში — 15 137.
მუნიციპალიტეტის მოსახლეობის რაოდენობა:
1981 წლის მარტი — 14 088
1991 წლის მარტი — 15 946
2003 წლის ნოემბერი — 18 482
ბოლო აღრიცხვით, მოსახლეობის 90%–ზე მეტი ჩერნოგორიელია, ხოლო დაახლოებით 5% — სერბი
რელიგია
ცეტინიეში არის მონტენეგრო–ზღვისპირეთის მიტროპოლიტის რეზიდენზია. ასევე აქ ფუნქციონირებს სასულიერო აკადემია.
არაერთ მართლმადიდებლურ ტაძარს შორის ცეტინიეში არის წმ.ანტონ პადუელის კათოლიკური ეკლესია.
რესურსები ინტერნეტში
Official site (მონტენეგრული) (ინგლისური)
Official tourism site (მონტენეგრული) (ინგლისური)
Cetinje - Moj grad (მონტენეგრული)
Visit-Montenegro.com
Photo-Montenegro.com
Cetinje Attractions
FK Lovćen Cetinje - The oldest Football Club in Montenegro
http://www.gomontenegro.co.uk/#/cetinje/4570284095
Cetinje at funiq.eu
მონტენეგროს ქალაქები
ართანის წმინდა გიორგის ეკლესია

ართანის წმინდა გიორგის ეკლესია — არქიტექტურული ძეგლი. დგას სოფელ ართანის ჩრდილოეთით, 500-იოდე მეტრზე, ტყიანი მთის ფერდობზე, დაბალი (სიმაღლე 1,2 მეტრი), ფიქლით ნაგები გალავნით შემოფარგლულ, პატარა (ფართობი დაახლოებით 100 მ²) ეზოში. სავარაუდოდ, თარიღდება განვითარებული შუა საუკუნეებით.
აღწერა
ნაგებობა ორსართულიანია — კოშკისმაგვარი, ზემოთკენ სწორხაზოვნად ვიწროვდება და ორფერდა სახურავითაა დასრულებული (სიმაღლე მიწიდან სახურავის კეხამდე — 7 მეტრი). I სართული (ზომები ფუძის დონეზე 4,7 x 3,5 მეტრი) ყრუკედლებიანი სათავსია, II სართული — ეკლესიის შენობა ნაგებია სხვადასხვა ზომის ნატეხი ქვით. გარეთა კედლები შემთხვევითი ფორმის, სრულიად დაუმუშავებელი ქვებითაა ნაწყობი, რის გამოც წყობა არასწორხაზოვანია. ფასადის მხარეს ქვები ბრტყელი ზედაპირითაა მოქცეული. კედლების ზედაპირი (ძირითადად ქვედა ნახევარში) გასწორებულია წმინდა ბათქაშით, რომელიც ქვებს შორის დარჩენილ არეებს ავსებს და ნაწილობრივ, მათ ზედაპირებსაც ფარავს. შენობის ოთხივე კუთხე ამოყვანილია შირიმის, ნათალი ქვებით. გარდა ამისა, გამოყენებულია თხელი, კვადრატული აგური, რომლითაც ლავგარდანი და ეკლესიის შიდა გადახურვაა გამოყვანილი.
შესასვლელი მე-2 სართულის სამხრეთ კედელშია, მიწიდან 4 მეტრ სიმაღლეზე. კარის ღიობი აგურისა და შირიმის ქვებითაა გამოყვანილი. გადახურულია ქვით.
პირველი სართული შემაღლებული პროპორვიების, კამაროვანი სადგომია. სადგომის გადახურვის წყობაში ვიწრო, სწორკუთხა (45x45 სანტიმეტრი) ხვრელია დატანილი, რომლის მეშვეობითაც პირველი სართული მეორეს უკავშირდება. მეორე სართულზე მცირე ზომის, გეგმით კვადრატული ოთახია, რომელიც აღმოსავლეთით ნახევარწრიული აფსიდითაა დასრულებული (სადგომის ფართობი საკურთხევლიანად 5 მ2-მდეა) აფსიდში გაჭრილია ვიწრო, სწორკუთხა სარკმელი, რომელიც გარედან შირიმის მთლიან ქვაში გამოკვეთილი, ნახევარწრიული თაღითაა გადახურული. აფსიდი დასრულებულია ამორფული, სხმული კონქით. კონქის თაღი შეისრულია. ნაწყობია კვადრატული აგურით. შეისრულია კამარაც.
მოგვიანებით, შენობის ფუნქციის შეცვლისა და მისი სათავდაცვოდ გამოყენებისას, მეორე სართულის ინტერიერი რამდენადმე შეუცვლიათ: შესასვლელის წინ, მთელ სიმაღლეზე, რიყისა და ნატეხი ქვის სქელი კედელი ამოუყვანიათ, რომელშიც ვიწრო, თაღოვანი კარი მოუწყვიათ.
ფასადები სადაა. კედლები დასრულებულია საფეხურებად ნაწყობი ლავგარდნით (ჩამოშლილია დიდი ნაწილი), რომელიც შედგება კუთხით შვერილი და ჩვეულებრივად ნაწყობი აგურის, ორ-ორი რიგის მონაცვლეობით. სახურავი დაბურულია ბრტყელი და ღარისებრი კრამიტის კომბინირებული წყობით. პირველი რიგის, ბრტყელი კრამიტების კიდეები, გაფორმებულია ერთმანეთისგან მცირე ინტერვალებით დაცილებული, სამ-სამი, ნახევარწრიული ელემენტით, რომელთა ერთობლიობა, ლავგარდანთან ერთად, გვერდით ფასადებზე მკვეთრ, დეკორატიულ ქცენტს ქმნიდა.
გალავანი წრიული გამოხაზულობისაა. მისი დასავლეთ ნაწილში მოწყობილია ვიწრო შესასვლელი, რომელსაც გადახურვა ჩამოშლილი აქვს. ძეგლი მსგავსი ტიპის ნაგებობათა საინტერესო ნიმუშია.
ლიტერატურა
თელავის მუნიციპალიტეტის ტაძრები
ტეუაკანი

ტეუაკანი — ქალაქი და მუნიციპალიტეტი მექსიკაში, შედის პუებლის შტატში. მოსახლეობა 260 923 ადამიანი.
რესურსები ინტერნეტში
ოფიციალური საიტი
Página del Ayuntamiento de Tehuacán
პუებლის მუნიციპალიტეტები
პუებლის ქალაქები
დომენტი ყულუმბეგოვი

დომენტი ყულუმბეგოვი
დომენტი სარდიონის ძე ყულუმბეგოვი (ყულუმბეგთი) (დ. 4 იანვარი, 1955, სოფ. თხინალა, ახლანდ. გორის მუნიციპალიტეტი) — ოსი ისტორიკოსი და პოლიტიკური მოღვაწე. ე. წ. სამხრეთ ოსეთის რესპუბლიკის დე ფაქტო მთავრობის თავმჯდომარე 2014–2017 წლებში.
1972 წელს დაამთავრა ცხინვალის სკოლა-ინტერნატი. ამავე წელსვე ჩაირიცხა და 1978 წელს დაასრულა სამხრეთ ოსეთის სახელმწიფო პედაგოგიური ინსტიტუტის ისტორია-უცხოური ენების ფაკულტეტი, 2009 წელს — თანამედროვე ჰუმანიტარული აკადემია, იურისპრუდენციის სპეციალობით. 2000 წელს დონის როსტოვის სახელმწიფო სამსახურის ჩრდილოეთ კავკასიის აკადემიაში გაიარა პროფესიული გადამზადება. საკლასო ჩინი: რუსეთის ფედერაციის სახელმწიფო სამოქალაქო სამსახურის 1-ლი კლასის მრჩეველი; ჩრდილოეთ ოსეთის რესპუბლიკის მე-3 კლასის მრჩეველი.
1978–1979 წლებში იყო თბილგვირაბმშენის საგვირაბო რაზმის საუღელტეხილო ბაზის მუშა; 1980–1983 წლებში — საქართველოს ალკკ სამხრეთ ოსეთის საოლქო კომიტეტის ინსტრუქტორი, ჯგუფის გამგე და განყოფილების გამგე; 1983–1985 წლებში — საქართველოს ალკკ ცხინვალის საქალაქო კომიტეტის პირველი მდივანი; 1985–1988 წლებში — საქართველოს ალკკ სამხრეთ ოსეთის სამხარეო კომიტეტის პირველი მდივანი; 1988–1991 წლებში საქართველოს კომუნისტური პარტიის სამხრეთ ოსეთის სამხარეო კომიტეტის განყოფილების გამგე; 1992–2000 წლებში — ჩრდილოეთ ოსეთის სამიგრაციო სამსახურის უფროსი ინსპექტორი, განყოფილების გამგე, ხელმძღვანელის მოადგილე, ხელმძღვანელის პირველი მოადგილე; 2000–2006 წლებში — ჩრდილოეთ ოსეთის შინაგან საქმეთა სამინისტროს მიგრაციის საკითხების სამმართველოს ხელმძღვანელის მოადგილე; 2006 წელს — ჩრდილოეთ ოსეთის შინაგან საქმეთა სამინისტროს მიგრაციის საკითხების სამმართველოს განყოფილების უფროსი; 2006 წლის 10 ოქტომბრიდან 2009 წლამდე — ჩრდილოეთ ოსეთის მეთაურისა და მთავრობის ადმინისტრაციის შიდა პოლიტიკის სამმართველოს განყოფილების უფროსი.
2009–2012 წლებში იყო ე. წ. სამხრეთ ოსეთის რესპუბლიკის მთავრობის თავმჯდომარის მოადგილე; 2012 წლის მაისიდან 2013 წლის ივნისამდე — სამხრეთ ოსეთში რუსეთის ფედერაციის პრეზიდენტის წარმომადგენლის თანაშემწე. 2013 წლის ივნისიდან იკავებდა სამხრეთ ოსეთის მთავრობის თავმჯდომარის პირველი მოადგილის პოსტს; 2014 წლის იანვარ-აპრილში იყო მთავრობის თავმჯდომარის მოვალეობის შემსრულებელი. 2014 წლის 2 აპრილს დაინიშნა სამხრეთ ოსეთის მთავრობის თავმჯდომარედ. 2017 წლის 24 აპრილიდან 16 მაისამდე ასრულებდა მთავრობის თავმჯდომარის მოვალეობას.
დაჯილდოებულია მედლით „შრომითი მამაცობისათვის“, მედლებით „სამხრეთ ოსეთის რესპუბლიკის 20 წლისთავის აღსანიშნავად“ და „სამხრეთ ოსეთის რესპუბლიკის 15 წლისთავის აღსანიშნავად“, დნესტრისპირეთის მოლდავური რესპუბლიკის მედლით „საერთაშორისო თანამშრომლობის განმტკიცებისათვის“, სამხრეთ ოსეთის მეგობრობის ორდენით.
დაქორწინებულია, ჰყავს 3 შვილი. ფლობს რუსულ, ოსურ და გერმანულ (კითხვა, გააზრება) ენებს.
სქოლიო
დაბადებული 4 იანვარი
დაბადებული 1955
გორის მუნიციპალიტეტში დაბადებულები
საქართველოში დაბადებული ოსები
სამხრეთ ოსეთის რესპუბლიკის მთავრობის თავმჯდომარეები
შრომითი მამაცობისათვის მედლით დაჯილდოებულები
მაისარა ალ-მათარი

მაისარა ალ-მათარი (ბერბერულად) ან არაბული წყაროების მიხედვით მაისარა ელ-ხაკირი ('მდაბიო') — ბერბერთა აჯანყების ლიდერი რომელიც 739-40 წლებში დაიწყო. მასარა აჯანყების დაწყებიდან მალევე 740 წლის შუა პერიოდში გარდაიცვალა.
წარმომავლობა
მისი ბიოგრაფიის დადგენა წარმოადგენს სირთულეს, რადგან მას უამრავი შეთხზული ისტორია უკავშირდება. მემატიანეები იუწყებიან რომ მაისარა იყო მდაბიო წარმოშობის ბერბერი წყლის გამყიდველი კაირუანში ან ტანჟერში, რის გამოც მას მოიხსენიებენ ტერმინით ელ-ხაკირი რაც მდაბიოს ნიშნავს. სავარაუდოდ იბნ ხალდუნის ვერსია უფრო სანდოა ის მიიჩნევს, რომ მაისარა იყო ერთ-ერთი ბერბერული ტომის ბელადი - შეიხი. ალ-ტაბარი აღწერს რომ მას ჰქონდა მინიჭებული უფლება, რომ დამასკიში ჰიშამისთვის წარედგინა ბერბერების მოთხოვნები.
აჯანყება
730-იან წლებში უბაუდ ალაჰ იბნ ალ-ჰაბჰაბმა ომაიანთა მმართველმა იფრიკიაში (აფრიკის არაბული სახელი, აღნიშნავდა ძირითადად რომის იმპერიაში არსებული აფრიკის პროვინციის ტერიტორიას) დაიწყო ახალი გადასახადების აკრეფა. მისი ადგილობრივი წარმომადგენლები გამოირჩეოდნენ განსაკუთრებით მონდომებით ბერბერებისაგან გადასახადების ამოღებაში.
739 წელს, ბერბერთა ძირითადმა ტომებმა გადაწყვიტეს გაერთიანება და არაბების წინააღმდეგ აჯანყება. მათ შექმნეს ალიანსი და აირჩიეს მისარა მათ ხელმძღვანელად. ეს არ იყო სპონტანური აჯანყება, ბერბერები კარგად მოემზადნენ და დაელოდნენ მომენტს როდესაც მთავარი ჯარები ჩრდილოეთ აფრიკიდან გადასროლილი იყო სიცილიაზე.
740 წელს შეიარაღებული აჯანყება დაიწყო და პირველი ქალაქი რომელიც მალევე აიღეს იყო ტანჟერი. მაისარმა დატოვა ტანჟერში გარნიზონი და გაემართა დასავლეთ მაროკოს მიმართულებით. მან დაამარცხა ომანიანთა გარნიზონი და გაანავისუფლა სუსის ხეობა. ძალიან მოკლე ვადაში მთელი დასავლეთი მაროკო გიბრალტარის სრუტიდან ანტიატლასამდე მოექცა აჯანყებულების კონტროლის ქვეშ.
იხილეთ აგრეთვე
ბერბერთა აჯანყება
ლიტერატურა
Blankinship, Khalid Yahya (1994). The End of the Jihad State: The Reign of Hisham Ibn 'Abd Al-Malik and the Collapse of the Umayyads. SUNY Press. ISBN 0-7914-1827-8
Ibn Khaldun (1852 transl.) Histoire des Berbères et des dynasties musulmanes de l'Afrique, Algiers.
Julien, Charles-André, Histoire de l'Afrique du Nord, des origines à 1830, édition originale 1931, réédition Payot, Paris, 1961
Taha, Abd al-Wahid Dhannun (1989) The Muslim conquest and settlement of North Africa and Spain, London, Routledge.
სქოლიო
ბერბერები
Kuyubulak

Kuyubulak (also, Koybulagi and Kuyubulag) is a village in the Davachi Rayon of Azerbaijan.
References
Populated places in Shabran District
1696

1696
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ვახუშტი ბატონიშვილი — ქართველი გეოგრაფი, ისტორიკოსი და კარტოგრაფი (დ. 1757)
გარდაიცვალნენ
იანვარი
თებერვალი
8 თებერვალი : ივანე V — რუსეთის ცარი (დ. 1666)
მარტი
აპრილი
მაისი
10 მაისი : ჟან დე ლა ბრუიერი — ფრანგი ესეისტი და მორალისტი (დ. 1645)
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ფარსადან გორგიჯანიძე — ქართველი ისტორიკოსი (დ. 1626)
სან-ანტონიო-დელ-ტეკენდამა

სან-ანტონიო-დელ-ტეკენდამა — ქალაქი და მუნიციპალიტეტი კოლუმბიაში, კუნდინამარკის დეპარტამენტში. მდებარეობს ზღვის დონიდან 1.621 მეტრზე. 2005 წლის მონაცემებით, მოსახლეობა 10 202 ადამიანს შეადგენდა, სიმჭიდროვე 124.41 ადამიანი კმ²-ზე. ფართობი 82 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
კუნდინამარკის დეპარტამენტის მუნიციპალიტეტები და ქალაქები
ლუბრიკანტი

ლუბრიკანტი, იგივე საცხი (გლუვად, სრიალად გახდომა) — მასალა, რომელიც აიოლებს ხახუნს, მასალის მნიშვნელობით იგივეა, რაც საპოხი.
მრავალმნიშვნელოვანი ტერმინ საპოხისგან განსხვავებით, ტერმინ ლუბრიკანტს ტექნიკური მახასიათებელი აქვს. ძალიან ხშირად მისით აღინიშნებიან ინტიმური გელ-საპოხები. ჩვეულებრივ ლუბრიკანტები — ორგანული წარმოშობის ნივთიერებებია, ძირითადად სხვადასხვა ნატურალური და სინთეთიკური ცვილები. ლუბრიკანტები ასევე ლორწოვან გარსსაც იცავენ მიკრობზარებისა და გაღიზიანებისგან, რომელთა მეშვეობითაც ინფექციები იჭრება. ლუბრიკანტები ხსნიან ტკივილის შეგრძნებებს და ზრდიან კომფორტულობას. ლუბრიკანტებს გამოყენებისას უკუჩვენება არ გააჩნიათ. იშვიათ შემთხვევაში შესაძლოა ალერგიული რეაქცია, პროდუქტის რომელიმე შემადგენელ ელემენტზე. ალერგიის აცილება კი მარტივადაა შესაძლებელი ორასზე მეტი დასახელების ლუბრიკანტიდან შესაფერისის არჩევით.
ინტიმური ლუბრიკანტის ტიპები
ინტიმური ლუბრიკანტები სამ კატეგორიად იყოფა:
წყლის საფუძველზე დამზადებული ლუბრიკანტი — წყლის ლუბრიკანტი უსაფრთხოა სექს-სათამაშოებთან და პრეზერვატივთან ერთად გამოსაყენებლად, მარტივი მოსაწმენდია და არაა კანისთვის საზიანო, თუმცა შეიძლება იმდენად დიდხანს არ შენარჩუნდეს, რამდენადაც სხვა ტიპის ლუბრიკანტები.
სილიკონის საფუძველზე დამზადებული ლუბრიკანტი — სილიკონის ლუბრიკანტი უსაფრთხოა პრეზერვატივთან ერთად გამოსაყენებლად, თუმცა არ არის უსაფრთხო სილიკონის სექს-სათამაშოებსა და კონტრაცეფციულ დიაფრაგმებთან ერთად გამოყენებისას. სილიკონის ლუბრიკანტი ნაკლებად წებოვანია, თუმცა წყლის ლუბრიკანტზე უფრო დიდხანს ნარჩუნდება.
ზეთის საფუძველზე დამზადებული ლუბრიკანტი — ზეთის ლუბრიკანტი არ არის უსაფრთხო ლატექსის პრეზერვატივებთან ან სექს-სათამაშოებთან ერთად გამოსაყენებლად, რადგან ზეთმა შეიძლება დაშალოს ლატექსი და ხელი შეუშალოს პრეზერვატივების ეფექტურობას. ზეთის ლუბრიკანტი, მაგალითად, ქოქოსის ზეთი ან ვაზელინი, შეგიძლიათ ისეთი სექსის დროს გამოიყენოთ, სადაც უშუალოდ ხდება კანით კანზე შეხება.
რესურსები ინტერნეტში
ინტიმური ლუბრიკანტი
სქოლიო
სექსისთვის დამხმარე საშუალებები
ანტიფრიქციული მასალები
პალმეირას-დი-გოიასი

პალმეირას-დი-გოიასი — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 600 მეტრზე. მიეკუთვნება გოიასის შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-რიუ-დუს-ბოისის შემადგენლობაში.
2010 წლის მონაცემებით, მოსახლეობა 23 338 ადამიანს შეადგენდა, მოსახლეობის სიმჭიდროვე 15.16 კმ²-ზე. ფართობი 1 539 კმ²-ია.
იხილეთ აგრეთვე
გოიასი
ბრაზილიის შტატები
რესურსები ინტერნეტში
ბრაზილიის 2010 წლის აღწერის მონაცემები გოიასის შტატში
Ranking decrescente do IDH-M dos municípios do Brasil
გოიასის შტატის მუნიციპალიტეტები
მირიაგონი

მირიაგონი გეომეტრიაში — 10 000 გვერდიანი პოლიგონი. ტოლგვერდა მირიაგონში ყოველი კუთხე 179 964 გრადუსია. ამასთან ტოლგვერდა მირიაგონი, თუ საკმაოდ ახლო მანძილიდან არ შემოწმდა, წრიული ფორმის ჩანს. მისი სახელი მომდინარეობს ბერძნული სიტყვიდან „მირიად“, რაც 10 000-ს ნიშნავს.
მრავალკუთხედები
Rockin' Robin (სიმღერა)

Rockin' Robin (სიმღერა)
Rockin' Robin — ლეონ რენეს სიმღერა. მან იგი ფსევდონიმით „ბობი დეი“ 1958 წელს გამოსცა.
მაიკლ ჯექსონის ვერსია
Rockin' Robin მაიკლ ჯექსონის სინგლის სახით 1972 წელს გამოიცა. იგი მოხვდა მის სოლო სადებიუტო სტუდიურ ალბომში Got to Be There.
სიმღერების სია
A. Rockin' Robin - 2:30
B. Love Is Here and Now You're Gone - 2:51
რესურსები ინტერნეტში
მაიკლ ჯექსონის დისკოგრაფია Discogs-ზე
სქოლიო
მაიკლ ჯექსონის სიმღერები
1972 წლის სიმღერები
ჩეხეთის ეკონომიკა

ჩეხეთის ეკონომიკა
ევროპის დემოკრატიულ ქვეყნებს შორის, ჩეხეთი ინდუსტრიულად ერთ-ერთი ყველაზე განვითარებულია. მთლიანი შიდა პროდუქტი სულზე უდრის 26 800 აშშ დოლარს.
ძირითადი დარგებია: მანქანათმშენებლობა, თუჯის და ფოლადის წარმოება, ლითონის გადამუშავება, ქიმიური პროდუქცია, ელექტრონიკა, სატრანსპორტო ნაწილები, ტექსტილი, შუშა, ლუდი, ფოსფორი, კერამიკა და სამედიცინო პრეპარატები. ძირითადი სასოფლო-სამეურნეო პროდუქტია: შაქრის ჭარხალი, კარტოფილი, ხორბალი და სხვა. მოსახლეობის უმუშევრობის დონე არის 6% (2007), ინფლაცია — 2,2% (2009).
ჩეხეთის ეკონომიკა
ევროპის ეკონომიკა ქვეყნის მიხედვით
ათ-ბაში (მდინარე)

ათ-ბაში (მდინარე)
ათ-ბაში — მდინარე ყირგიზეთში. წარმოადგენს მდინარე ნარინის მარცხენა შენაკადს ყირგიზეთის ნარინის ოლქში. სათავეს იღებს ჯანგი-ჯერის ქედის ჩრდილოეთ ფერდობებზე მდინარეების, ულანისა და ჯანგი-ჯერის შერწყმით.
მდინარის სიგრძე შეადგენს 180 კმ-ს, აუზის ფართობი — 5 540 კმ²-ს, საშუალო სიმაღლე ზღვის დონიდან — 3 060 მეტრს, წყლის საშუალო წლიური ჩამონადენი — 33,1 მ³/წმ-ს, ხოლო საშუალო სპეციფიკური ჩამონადენი — 5,98 ლ/წმ × კმ²-ს. ათ-ბაშის სანაპიროების გასწვრივ მდებარე დასახლებებიდან აღსანიშნავია ათ-ბაში, თალდი-სუუ და ბოსოღო.
სქოლიო
ყირგიზეთის მდინარეები
ლუკანასის რაიონი

ლუკანასის რაიონი — რაიონი პერუში, აიაკუჩოს რეგიონის ლუკანასის პროვინციაში. მდებარეობს ზღვის დონიდან 3 375 მეტრზე. 2007 წლის მონაცემებით, მოსახლეობა 3 189 ადამიანს შეადგენდა, სიმჭიდროვე 2.6 ადამიანი კმ²-ზე. ფართობი 1 205 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
აიაკუჩოს რეგიონის რაიონები
ლუკანასის პროვინციის რაიონები
Baş Daşağıl

Baş Daşağıl (also, Bash-Dashagil’ and Bash-Dashagyl) is a Lezgi village and municipality in the Oghuz Rayon of Azerbaijan. It has a population of 1,157.
References
Populated places in Oghuz District
NGC 7414

NGC 7414 — გალაქტიკა პეგასის თანავარსკვლავედში. აღმოჩენის თარიღია 1886 წლის 2 სექტემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
პეგასის თანავარსკვლავედი
ხედებნეითირბინეტ I

ხედებნეითირბინეტ I — ძველი ეგვიპტის დედოფალი ოცდამეექვსე დინასტიიდან, ძველი ეგვიპტის გვიანი პერიოდის დროს. ხედებნეითირბინეტ I ეგვიპტის ფარაონის ნეხო II-ის მეუღლე და ფსამეტიქ II-ის დედა იყო.
რესურსები ინტერნეტში
ეგვიპტის ოცდამეექვსე დინასტია
ძველი ეგვიპტის დედოფლები
ეგვიპტის ოცდამეექვსე დინასტიის დედოფლები
ჰექსაზინი

ჰექსაზინი, ასევე ცნობილი როგორც ჰექსააზაბენზოლი — ჰიპოთეტური აზოტის ალოტროპია ფორმულით N6. მოლეკულაში აზოტის ატომები ერთმანეთს მონაცვლეობით უკავშირდებიან ერთმაგი და ორმაგი ბმებით, რითაც ეს მოლეკულა ემსგავსება ბენზოლის ბირთვს. ეს ნაერთი იქნებოდა აზაბენზოლების საბოლოო წევრი, სადაც ბენზოლის ბირთვში ყველა მეთინის ჯგუფს აზოტი ჩაანაცვლებდა.
სტაბილურობა
ჰექსაზინის მოლეკულა სტრუქტურულად ჰგავს ძალიან სტაბილურ ბენზოლის მოლეკულას. ბენზოლის მსგავსად, სავარაუდოდ, ჰექსაზინიც უნდა იყვეს არომატული მოლეკულა. გარდა ამისა, გამოთვლებით იქნა დადგენილი, რომ ჰექსაზინის მოლეკულა ძალზე არასტაბილურია, შესაძლოა ამის გამომწვევი მიზეზი აზოტის ატომებზე მყოფი ელექტრონული წყვილი იყვეს.
იხილეთ აგრეთვე
ოქტააზაკუბანი
სქოლიო
არაორგანული ნივთიერებები
ფეთქებადი ნივთიერებები
პოლ სამუელსონი

პოლ სამუელსონი
პოლ ენტონი სამუელსონი (დ. 15 მაისი, 1915, გერი (ინდიანა) — გ. 13 დეკემბერი, 2009, ბელმონტი) — ამერიკელი ეკონომისტი, ნობელის პრემიის ლაურეატი ეკონომიკაში (1970) „სამეცნიერო ნაშრომისთვის, რომელშიც განავითარა სტატისტიკური და დინამიკური ეკონომიკური თეორიები და ეკონომიკური მეცნიერებების სფეროში ანალიზის საერთო დონის ამაღლებაში შეტანილი წვლილისთვის.“ ავტორია პოპულარული წიგნისა „ეკონომიკა: წინასწარი ანალიზი“, რომელიც 1948 წელს გამოიცა და კეინსიანიზმის პრინციპების შესახებ არსებული რიგით მეორე წიგნი გახდა.
პოლი დაიბადა ინდიანას შტატის პატარა ქალაქ გერიში, პოლონეთიდან ემიგრირებული ებრაელების — ფრენკ სამუელსონისა და ელა ლიპტონის ოჯახში. სწავლობდა ჩიკაგოს უნივერსიტეტში, დოქტორის ხარისხი მიიღო ჰარვარდის უნივერსიტეტში. ითვლება „ნეოკლასიკური სინთეზის“ ინიციატორად, რომელიც ერთ კონცეფციაში აერთიანებს ნეოკლასიკურ და კეინსიანისტურ მაკროეკონომიკას. ნეოკეინსიანიზმის მიმართულების დამფუძნებელი. საერთაშორისო ეკონომიკური ასოციაციის პრეზიდენტი (1956—59). გარდაიცვალა საკუთარ სახლში ბელმონტში (მასაჩუსეტსი) 2009 წლის 13 დეკემბერს.
რესურსები ინტერნეტში
პოლ სამუელსონის ავტობიოგრაფია
პოლ სამუელსონი — Daily Telegraph
ნობელის პრემიის ლაურეატები ანბანის მიხედვით
ნობელის პრემიის ლაურეატები ეკონომიკაში
ამერიკელი ეკონომისტები
დაბადებული 15 მაისი
დაბადებული 1915
გარდაცვლილი 13 დეკემბერი
გარდაცვლილი 2009
ბალბი

ბალბი — სტრატოვულკანი კუნძულ ბუგენვილის სამხრეთ ნაწილში (პაპუა-ახალი გვინეა, წყნარი ოკეანე).
სიმაღლე 2715 მ. წარმოადგენს კუნძულის უმაღლეს წერტილს. მწვერვალიდან ჩრდილოეთით ქედის გასწვრივ მდებარეობს ხუთი ვულკანური წარმოშობის კრატერი, რომელთაგან ერთი ტბითაა დაკავებული. კრატერებთან არის მრავალრიცხოვანი ფუმაროლები, თუმცა ბალბი ისტორიულ დროში არ ამოფრქვეულა. სავარაუდოდ უკანასკნელი ამოფრქვევა დაფიქსირდა 1825 წელს (± 25 წელი).
რესურსები ინტერნეტში
Global Volcanism Program: Balbi
Bagana Volcano and Balbi Volcano, Bougainville Island
პაპუა-ახალი გვინეის ვულკანები
Polyrhachis laevigata

Polyrhachis laevigata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
დევი ჭანკოტაძე

დევი ჭანკოტაძე (დ. 1 სექტემბერი, 1961, თბილისი) — ქართველი სამხედრო მოღვაწე, გენერალ-ლეიტენანტი, საქართველოს შეიარაღებული ძალების გაერთიანებული შტაბის უფროსის მოადგილე 2000–2004 წლებში და 2008-2009 წლებში. 2009-2012 წლებში გენშტაბის უფროსი. აშშ-ის ლეგიონის ღირსებისა და საქართველოს ბრწყინვალების საპრეზიდენტო ორდენების კავალერი.
ბიოგრაფია
1982 წელს დაამთავრა თბილისის უმაღლესი საარტილერო სამეთაურო სამხედრო სასწავლებელი. 1982-1990 წლებში მსახურობდა საბჭოთა კავშირის შეიარაღებულ ძალებში. 1991–1992 წლებში იყო ქ. გორის მე-11 ბატალიონის შტაბის უფროსი, 1992–1994 წლებში — ეროვნული გვარდიის საარტილერიო პოლკის მეთაური, 1994–1995 — ეროვნული გვარდიის მთავარი სამმართველოს შტაბის უფროსი. მეთაურობდა პირველი საარტილერიო ბრიგადას (1995), მთავარსარდლის რეზერვის საარტილერიო ბრიგადას (1996–1999), არტილერიას (1999-2000). 2000–2004 წლებში იყო საქართველოს შეიაღებული ძალების გენერალური შტაბის უფროსის პირველი მოადგილე, 2004-2005 — სამხედრო წარმომადგენელი დსთ ქვეყნების სამხედრო თანამშრომლობის საკოორდინაციო შტაბში, თავდაცვის ატაშე. 2005 წელს დაითხოვეს სამხედრო სამსახურიდან, ხოლო 2007 წელს დაინიშნა სახმელეთო ჯარების საარტილერიო ბრიგადის მეთაურად. 2008 წლის აგვისტოს რუსეთ-საქართველოს ომის შემდეგ დაინიშნა საქართველოს შეიარაღებული ძალების გაერთიანებული შტაბის უფროსის მოადგილედ. 2009 წლის 5 მარტიდან 2012 წლის 8 ოქტომბრამდე იყო საქართველოს შეიარაღებული ძალების, გაერთიანებული შტაბის უფროსი.
2020 წელს დაიწყო პოლიტიკური საქმიანობა. გაწევრიანდა „ერთიან ნაციონალურ მოძრაობაში“. ამა წლის საქართველოს საპარლამენტო არჩევნებში პარტიამ წარადგინა წყალტუბო-სამტრედია-ვანი-ხონის საარჩევნო ოლქის მაჟორიტარობის კანდიდატად. თუმცა მაჟორიტარული სიის ოფიციალურ წარდგენაზე ამ ოლქში ნანუკა ჟორჟოლიანის კანდიდატურა დასახელდა. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.
რესურსები ინტერნეტში
დევი ჭანკოტაძე დევი ჭანკოტაძე — ბიბლიოვიკი
სქოლიო
ქართველი გენერლები
დაბადებული 1 სექტემბერი
დაბადებული 1961
საქართველოს ბრწყინვალების საპრეზიდენტო ორდენის კავალრები
თბილისში დაბადებულები
ვახტანგ გორგასლის III ხარისხის ორდენის კავალრები
ვახტანგ გორგასლის I ხარისხის ორდენის კავალრები
დევი
საქართველოს X მოწვევის პარლამენტის წევრები
ყალბი ფულის მჭრელები

ყალბი ფულის მჭრელები — 1925 წლის ანდრე ჟიდის რომანი. რომანის მთავარ გმირს, ედუარდს ბევრი საერთო აქვს ჟიდთან, ის აგრეთვე მწერალია და წერს რომანს „ყალბი ფულის მჭრელები“. რომანის სხვა პერსონაჟებიც რეალურ პიროვნებებს შეესაბამებიან: ლორა მადელინს, ჟიდის მეუღლეს, ხოლო გრაფი დე პასავანი - ჟან კოკტოს.
რომანში რამდენიმე სიუჟეტური ხაზი ვითარდება. ჟიდმა მკითხველისთვის ნაწარმოების უკეთ გასაგებად 1926 წელს გამოსცა „ყალბი ფულის მჭრელების დღიური“, სადაც რომანის განმარტებებია მოცემული.
2011 წელს გამოვიდა რომანის ფრანგული ეკრანიზაცია.
ლიტერატურა
ანდრე ჟიდი, ყალბი ფულის მჭრელები — თბილისი, „ინტელექტი“, 2008, ISBN 978-9941-9015-5-3
1925 წლის რომანები
ფრანგული რომანები
ფილმებად ადაპტირებული რომანები
იალაპა

იალაპა — მრავალწლოვანი ხვიარა ბალახოვანი მცენარე ხვართქლასებრთა ოჯახისა. აქვს დიდი წითელი ყვავილები. ფესვისეული გორგლი შეიცავს სახამებელს, შაქრებს, საღებავ ნივთირებებსა და ე. წ. იალაპის ფისს (5-20%). ფესვისეულ გორგლებს და ფისს იყენებენ საფაღარათო საშუალებად.
იალაპა ველურად იზრდება მექსიკაში; კულტივირებულია ცენტრალურ ამერიკაში, ვესტინდოეთში, აფრიკაში, ინდოეთში, კ. იამაიკაზე და კ. ცეილონზე.
ლიტერატურა
ხვართქლასებრნი
უანდოს რაიონი

უანდოს რაიონი — რაიონი პერუში, უანკაველიკის რეგიონის უანკაველიკის პროვინციაში. მდებარეობს ზღვის დონიდან 3 562 მეტრზე. 2007 წლის მონაცემებით, მოსახლეობა 8 678 ადამიანს შეადგენდა, სიმჭიდროვე 45 ადამიანი კმ²-ზე. ფართობი 193.9 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
უანკაველიკის რეგიონის რაიონები
უანკაველიკის პროვინციის რაიონები
ჰარუმა მიურა

ჰარუმა მიურა (იაპონ.三浦 春馬; მიურა ჰარუმა, 5 აპრილი, 1990 – 18 ივლისი, 2020) — იაპონელი მსახიობი და მომღერალი. მისი სამსახიობო დებიუტი შედგა სატელევიზიო დრამაში აგრი (1997) და პოპულარული გახდა ფილმ კოიზორაში (2007) მონაწილეობის შემდეგ, რისთვისაც მოიგო წლის ახალბედას ჯილდო იაპონიის ფილმის აკადემიის 31-ე დაჯილდოებაზე. მომდევნო წლებში აღსანიშნავია, რომ მონაწილეობა მიიღო გოკუსენის მე-3 სეზონში (2009), სისხლიანი ორშაბათი (2009), ნაოკო (2009), კიმი ნი ტოდოკე (2010), ბოლო კონკია (2010), ბოკუ ნო იტა ჯიკან (2013), მარადიული ნული (2013), თავდასხმა ტიტანზე (2015), გინტამა 2 (2018) და ორი კვირა (2019). ის ასევე მონაწილეობდა მომხიბვლელი ფეხსაცმლის მიუზიკლის იაპონურ ვერსიაში (2016) ლოლას როლში, რისთვისაც მიიღო საუკეთესო ახალი მსახიობისა და ჰარუკო სუგიმურას ჯილდო იომიურის თეატრის 24-ე დაჯილდოებაზე. გარდა მისი სამსახიობო კარიერისა, მიურას ჰქონდა დებიუტი მომღერლის ამპლუაში 2019 წელს სინგლით „Fight for Your Heart“, რასაც მოჰყვა სინგლი „Night Diver“ 2020 წელს.
რესურსები ინტერნეტში
სქოლიო
დაბადებული 1990
იაპონელი მსახიობები
იაპონელი მომღერლები
დაბადებული 5 აპრილი
XXI საუკუნის მამაკაცი მომღერლები
მეფე-ზარბაზანი

მეფე-ზარბაზანი
„მეფე-ზარბაზანი“ — სამსხმელო ხელოვნების ძეგლი რუსეთში, ქალაქ მოსკოვში. ჩამოსხმულია 1586 წელს ოსტატ ანდრეი ჩოხოვის მიერ. წარმოადგენს შუა საუკუნეების საარტილერიო იარაღს. სიგრძე 5,34 მ, მასა 39,3 ტ. კალიბრი 890 მმ. განკუთვნილი იყო კრემლის თავდაცვისათვის, თუმცა არც ერთხელ არ გაუსროლიათ. შემკობილია რელიფური სარტყლებით, მათ შორის თედორე I-ის გამოსახულებით. ლაფეტი გაკეთდა 1835 წელს. განლაგებულია მოსკოვის კრემლის ტერიტორიაზე, „მეფე-ზარის“ გვერდით. ბრინჯაოსგან ჩამოსხმული ზარბაზანი გაკეთდა თედორე I-ის ბრძანებით.
სქოლიო
მოსკოვის ღირსშესანიშნაობები
მოსკოვის კრემლი